Smittevern jul og advent 2020

Ressursnotat for Den norske kirke

Versjon 1.1. Dato: 17.12.2020 kl. 17.00.

# Innholdsfortegnelse

[Innholdsfortegnelse 1](#_Toc57804550)

[1. Sammendrag 2](#_Toc57804551)

[2. Ansvar og avgjørelsesmyndighet 2](#_Toc57804552)

[3. Innendørs arrangementer som gudstjenester, skolearrangement, konserter, barne- og ungdomsarbeid o.l. 2](#_Toc57804553)

[a) Avstand 2](#_Toc57804554)

[b) Antall deltakere og medvirkende 3](#_Toc57804555)

[c) Begrense bevegelse, mingling og trengsel 3](#_Toc57804556)

[d) Rengjøring og hygiene 3](#_Toc57804557)

[e) Registrering av deltakere/påmelding 3](#_Toc57804558)

[4. Kirkevandringer med aktiviteter innendørs 4](#_Toc57804559)

[a) Avstand 4](#_Toc57804560)

[b) Antall deltakere og medvirkende 4](#_Toc57804561)

[c) Begrense mingling og trengsel 4](#_Toc57804562)

[d) Rengjøring og hygiene 5](#_Toc57804563)

[e) Registrering av deltakere 5](#_Toc57804564)

[5. Åpen kirke uten aktiviteter 5](#_Toc57804565)

[a) Avstand 5](#_Toc57804566)

[b) Begrense mingling og trengsel 5](#_Toc57804567)

[c) Rengjøring og hygiene 6](#_Toc57804568)

[d) Registrering av deltakere 6](#_Toc57804569)

[6. Utendørs arrangementer og vandringer 6](#_Toc57804570)

[a) Avstand 6](#_Toc57804571)

[b) Antall deltakere og medvirkende 6](#_Toc57804572)

[c) Begrens bevegelse, mingling og trengsel 6](#_Toc57804573)

[d) Rengjøring og hygiene 7](#_Toc57804574)

[e) Registrering av deltakere/påmelding 7](#_Toc57804575)

[7. Endringslogg 7](#_Toc57804576)

# Sammendrag

Dette ressursnotatet gjelder jul og advent i 2020 og er utarbeidet av Kirkerådet og KA etter møter med Helsedirektoratet, Folkehelseinstituttet og Barne- og familiedepartementet, og er vurdert av disse. Den utfyller [Smittevernveilederen for Den norske kirke](https://kirken.no/nb-NO/infotilmedarbeidere/smittevernveileder%20for%20den%20norske%20kirke/).

Formålet med ressursnotatet er å gi tilpassede råd for å forhindre smitte av covid-19 som kan oppstå i forbindelse med julegudstjenester og andre arrangementer i forbindelse med advent og jul – også rettet mot barn og unge, slik at disse kan gjennomføres på en forsvarlig måte.

Kommunen kan fastsette regler som er strengere enn de nasjonale reglene. Derfor er det svært viktig at man også orienterer seg om eventuelle lokale regler. Disse kan være strengere enn de nasjonale reglene som er omtalt i dette ressursnotatet.

# Ansvar og avgjørelsesmyndighet

Se [Smittevernveilederen for Den norske kirke](https://kirken.no/nb-NO/infotilmedarbeidere/smittevernveileder%20for%20den%20norske%20kirke/) punkt 1.2 om ansvar og avgjørelsesmyndighet for utfyllende veiledning.

God dialog og samarbeid lokalt er viktig for å sikre at arrangementene blir smittevernmessig forsvarlig å gjennomføre.

Vi legger følgende hovedprinsipper til grunn:

* Ansvarlig arrangør for gudstjenester og kirkelige handlinger er Den norske kirke (rettssubjektet), slik Kirkemøtet har delegert ansvar for ulike oppgaver til ulike organer med hjemmel i [kirkeloven §24, jf. § 25 tredje ledd.](https://lovdata.no/dokument/NL/lov/1996-06-07-31/KAPITTEL_4#KAPITTEL_4) Presten har et særlig ansvar for gudstjenester og kirkelige handlinger jf. punkt 2.1 i denne veilederen.
* Ansvarlig arrangør for annen virksomhet og aktiviteter i menighetene vil i utgangspunkter være menighetsrådet, med mindre noe annet er tydelig avklart.
* Fellesrådets arbeidsgiver-, kirkebygg- og budsjettansvar innebærer at dette rådet v/kirkeverge får flere oppgaver og et stort ansvar innenfor smittevern på soknets vegne.
* Ved utleie av kirken til konserter og andre arrangementer vil det normalt være leietageren som er ansvarlig arrangør.
* Når en forening eller en frivillig organisasjon har virksomhet i kirken e.l. vil det normalt være denne foreningen/organisasjon som er ansvarlig arrangør. For tiltak som skjer i et avtalt samarbeid mellom menigheten og en frivillig organisasjon, må begge parter ta ansvar for nødvendige smittevernstiltak i tråd med rammer lagt i samarbeidsavtale e.l.

# Innendørs arrangementer som gudstjenester, skolearrangement, konserter, barne- og ungdomsarbeid o.l.

Det er forbundet større smittefare med tiltak som skjer inne, særlig hvis lokalene er små og har dårlig ventilasjon. Derfor er det strengere regler for forsvarlig smittevern ved arrangementer innendørs.

## Avstand

* Alle til stede skal kunne holde minst en meters avstand til de man ikke bor sammen med under hele arrangementet.
* Ved salmesang/allsang anbefales 2 meter avstand mellom personer som ikke bor sammen.
* Barnekor som ellers øver sammen og profesjonelle kor/musikere er unntatt fra avstandsregel. Kor og musikere bør for øvrig følge [veiledere og avstandsregler utarbeidet av Norsk musikkråd](https://www.musikk.no/nmr/om-oss/medlemsorganisasjoner/ressurser-for-medlemmer/veileder-smittevern-for-musikkovelser) og [Koralliansens supplement til denne.](https://sites.google.com/view/koralliansen/korona)
* Deltakere i samme barneskole-/barnehagekohort er unntatt fra avstandsregelen. Hvis to eller flere kohorter er i kirken samtidig, skal avstanden mellom to kohorter være 2 meter.
* Deltakere fra ungdomsskole/videregående skole er ikke unntatt avstandsregelen. Disse skal holde minst en meter avstand i alle retninger.

## Antall deltakere og medvirkende

* Maksimalt 50 deltakere.
* Medvirkende (ansatte og oppdragstakere som står for gjennomføringen av arrangementet) kommer i tillegg. Antallet medvirkende skal begrenses til hva som er nødvendig for å gjennomføre arrangementet.
* Kor og musikere kan regnes som medvirkende så lenge de ikke blandes med/sitter sammen med øvrige deltakere. Disse skal holde minst 2 meters avstand til andre deltakere.
* I stedet for å bruke kor/korps/orkester i full skala, kan man redusere risiko for smitte og begrense antallet tilstede innendørs ved å bruke mindre korgrupper/ensembler/solister. Vi anbefaler en slik løsning, særlig i mindre kirker.

## Begrense bevegelse, mingling og trengsel

* Begrens kødannelse så langt som mulig, avstandsreglene skal følges.
* Vurder flere registreringsstasjoner for å unngå trengsel ved inngang.
* Mingling og hilsing bør så langt som mulig unngås.
* Ved en-til-en-samtaler med kirkelige ansatte skal [Smittevernveilederen for Den norske kirke](https://kirken.no/nb-NO/infotilmedarbeidere/smittevernveileder%20for%20den%20norske%20kirke/) punkt 2.2 følges.
* Deltakere bør så langt som mulig sitte vendt samme vei, og i størst mulig grad unngå å bevege seg fra plassen sin.
* De som sitter nærmest utgang bør gå ut først for å redusere trengsel.
* Sidedører bør tas i bruk ved utgang for å redusere trengsel.
* Nattverd, lystenning o.l. under gudstjenester frarådes for å redusere bevegelse i rommet. Ofring bør skje med vipps e.l. Dette må likevel vurderes lokalt og ut i fra den lokale smittesituasjonen.
* Servering og lignende aktiviteter i forkant og etterkant bør utgå.

## Rengjøring og hygiene

* Håndvask/håndsprit skal benyttes før inngang.
* Hvis deltakere må ta på samme gjenstander, skal håndsprit brukes mellom hver gang. Vær oppmerksom på brannfare.
* Hvis flere skal bruke samme utstyr (som mikrofoner, instrumenter e.l.) må berørte områder rengjøres etter bruk.
* Sikre gode rutiner for rengjøring av berøringsflater, i tråd med [Smittevernveilederen for Den norske kirke](https://kirken.no/nb-NO/infotilmedarbeidere/smittevernveileder%20for%20den%20norske%20kirke/) punkt 1.2 c).

## Registrering av deltakere/påmelding

* Ansvarlig arrangør skal ha oversikt over deltakerne som var til stede, og sørge for at ikke flere enn 50 deltakere er tilstede. Dette kan sikres på flere måter, for eksempel:
  + Registrering ved ankomst, enten ved at ansatt/frivillig skriver opp fremmøtte, eller at de fremmøtte skriver seg selv opp på listen (husk håndhygiene).
  + Forhåndspåmelding på en måte som gjør at arrangør har oversikt over hvem som er påmeldt og deres kontaktinformasjon. [Les mer om påmeldingssystem her.](https://kirken.no/nb-NO/infotilmedarbeidere/advent-%20og%20juleid%C3%A9bank/p%C3%A5meldingssystem%20til%20gudstjenester/)
  + Deltakerne skriver navn og kontaktinformasjon på lapp som levers ved utgang.
* Oversikten skal oppbevares sikkert, og slettes etter 14 dager.

# Kirkevandringer med aktiviteter innendørs

Det er forbundet større smittefare med tiltak som skjer inne, særlig hvis lokalene er små og har dårlig ventilasjon. Derfor er det strengere regler for forsvarlig smittevern ved arrangementer innendørs.

Kirkevandringer og åpne kirker som inneholder servering, musikk, fremvisning eller annet opplegg regnes som et arrangement. Disse reglene gjelder:

## Avstand

* Alle til stede skal kunne holde minst en meters avstand til de man ikke bor sammen med.
* Ved salmesang anbefales 2 meters avstand mellom personer som ikke bor sammen.
* Barnekor som ellers øver sammen og profesjonelle kor/musikere er unntatt fra avstandsregel. Kor og musikere skal for øvrig følge [veiledere og avstandsregler utarbeidet av Norsk musikkråd](https://www.musikk.no/nmr/om-oss/medlemsorganisasjoner/ressurser-for-medlemmer/veileder-smittevern-for-musikkovelser) og [Koralliansens supplement til denne.](https://sites.google.com/view/koralliansen/korona)
* Deltakere i samme barneskole-/barnehagekohort er unntatt fra avstandsregelen. Hvis to eller flere kohorter er i kirken samtidig, skal avstanden mellom to kohorter være 2 meter.
* Deltakere fra ungdomsskole/videregående skole er ikke unntatt avstandsregelen. Disse skal holde minst en meter avstand i alle retninger.

## Antall deltakere og medvirkende

* Ved kirkevandringer kan være inntil 50 deltakere i kirken samtidig.
* Ved vandringer anbefales det å ikke ta inn 50 på en gang, men dele de opp i mindre grupper slik at avstandsregelen kan overholdes. Dette gjelder særlig i mindre kirker.
* Medvirkende (ansatte og oppdragstakere som står for gjennomføringen av arrangementet) kommer i tillegg. Antallet medvirkende skal begrenses til hva som er nødvendig for å gjennomføre arrangementet.
* Kor og musikere kan regnes som medvirkende så lenge de ikke blandes med/sitter sammen med øvrige deltakere. Disse skal holde minst 2 meters avstand til andre deltakere.

## Begrense mingling og trengsel

* Begrens kødannelse så langt som mulig, avstandsreglene skal følges.
* Vurder flere registreringsstasjoner for å unngå trengsel ved inngang.
* Sidedører bør benyttes ved utgang for å redusere trengsel.
* Det er tillatt å bevege seg rundt i kirkerommet, så lenge avstandsregelen kan følges.
* Nattverd frarådes for å redusere trengsel. Lystenning kan skje, fortrinnsvis ved at deltakerne kan ta hvert sitt lys uten å berøre felles flater. Ofring bør skje med vipps e.l. Dette må likevel vurderes lokalt og ut i fra den lokale smittesituasjonen.
* Mingling og hilsing bør så langt som mulig unngås
* Ved en-til-en-samtaler med kirkelige ansatte skal [Smittevernveilederen for Den norske kirke](https://kirken.no/nb-NO/infotilmedarbeidere/smittevernveileder%20for%20den%20norske%20kirke/) punkt 2.2 følges.
* Servering og lignende aktiviteter bør utgå.

## Rengjøring og hygiene

* Dersom det ikke er berøring av andre felles flater enn gulv (f.eks. om ingen setter seg ned), er det ikke nødvendig med smittevask.
* Hvis deltakere må ta på samme gjenstander, skal håndsprit brukes mellom hver bruk. Dette kan unngås ved at deltakerne kan ta hvert sitt lys uten felles berøringsflater. Vær oppmerksom på brannfare.
* Hvis flere skal bruke samme utstyr (som mikrofoner, instrumenter e.l.) må berørte områder rengjøres etter bruk.

## Registrering av deltakere

* Ansvarlig arrangør skal ha en oversikt over deltakerne, og sørge for at ikke flere enn 50 deltakere er inne i kirken samtidig. Dette kan sikres på flere måter, for eksempel:
  + Registrering ved ankomst, enten ved at ansatt/frivillig skriver opp fremmøtte, eller at de fremmøtte skriver seg selv opp på listen (husk håndhygiene).
  + Forhåndspåmelding på en måte som gjør at arrangør har oversikt over hvem som er påmeldt og deres kontaktinformasjon. [Les mer om påmeldingssystem her.](https://kirken.no/nb-NO/infotilmedarbeidere/advent-%20og%20juleid%C3%A9bank/p%C3%A5meldingssystem%20til%20gudstjenester/)
  + Deltakerne skriver navn og kontaktinformasjon på lapp som leveres ved utgang.
* Oversikten skal oppbevares sikkert, og slettes etter 14 dager.

# Åpen kirke uten aktiviteter

En kirke som holder dørene åpne innenfor en angitt åpningstid uten utstrakt promotering, og som ikke har andre aktiviteter, regnes ikke som et arrangement etter covid-19-forskriften.

Dersom servering, musikk, fremvisning, eller annet opplegg er planlagt, ansees dette som et arrangement som må følge punkt 4 i dette ressursnotatet.

## Avstand

* Alle til stede skal kunne holde minst en meters avstand til de man ikke bor sammen med.
* Deltakere i samme barneskole-/barnehagekohort er unntatt fra avstandsregelen. Hvis to eller flere kohorter er i kirken samtidig, skal avstanden mellom to kohorter være 2 meter.
* Deltakere fra ungdomsskole/videregående skole er ikke unntatt avstandsregelen. Disse skal holde minst en meter avstand i alle retninger.

## Begrense mingling og trengsel

* Begrens kødannelse så langt som mulig, avstandsreglene skal følges.
* Sidedører bør benyttes ved utgang for å redusere trengsel.
* Det er tillatt å bevege seg rundt i kirkerommet, så lenge avstandsregelen kan følges.
* Nattverd frarådes for å redusere trengsel. Lystenning kan skje, fortrinnsvis ved at deltakerne kan ta hvert sitt lys uten å berøre felles flater. Ofring bør skje med vipps e.l. Dette må likevel vurderes lokalt og ut i fra den lokale smittesituasjonen.
* Mingling og hilsing bør så langt som mulig unngås
* Ved en-til-en-samtaler med kirkelige ansatte skal [Smittevernveilederen for Den norske kirke](https://kirken.no/nb-NO/infotilmedarbeidere/smittevernveileder%20for%20den%20norske%20kirke/) punkt 2.2 følges.
* Dersom servering, musikk, fremvisning, eller annet opplegg er planlagt, ansees dette som et arrangement som må følge punkt 4 i dette ressursnotatet.

## Rengjøring og hygiene

* Dersom det ikke er berøring av andre felles flater enn gulv (f.eks. om ingen setter seg ned), er det ikke nødvendig med smittevask.
* Hvis deltakere må ta på samme gjenstander, skal håndsprit brukes mellom hver bruk. Dette kan unngås ved at deltakerne kan ta hvert sitt lys uten felles berøringsflater. Vær oppmerksom på brannfare.
* Hvis flere skal bruke samme utstyr må berørte områder rengjøres etter bruk.

## Registrering av deltakere

* En åpen kirke uten aktiviteter regnes ikke som et arrangement, og det er derfor ikke nødvendig å registrere deltakerne.

# Utendørs arrangementer og vandringer

Utendørsarrangementer representerer en vesentlig mindre smittefare. Derfor er kravene til forsvarlig smittevern mindre omfattende utendørs, og det er tillatt med flere deltakere.

## Avstand

* Alle til stede skal kunne holde minst en meters avstand til de man ikke bor sammen med, dette gjelder også ved salmesang utendørs.
* Barnekor som ellers øver sammen og profesjonelle kor/musikere er unntatt fra avstandsregel. Kor og musikere skal for øvrig følge [veiledere og avstandsregler utarbeidet av Norsk musikkråd](https://www.musikk.no/nmr/om-oss/medlemsorganisasjoner/ressurser-for-medlemmer/veileder-smittevern-for-musikkovelser) og [Koralliansens supplement til denne.](https://sites.google.com/view/koralliansen/korona)
* Deltakere i samme barneskole-/barnehagekohort er unntatt fra avstandsregelen. Hvis to eller flere kohorter er i kirken samtidig, skal avstanden mellom to kohorter være 2 meter.
* Deltakere fra ungdomsskole/videregående skole er ikke unntatt avstandsregelen. Disse skal holde minst en meter avstand i alle retninger.

## Antall deltakere og medvirkende

* Maksimalt 200 deltakere på et avgrenset område (avgrenses med sperrebånd, tau e.l.).
* Medvirkende (ansatte og oppdragstakere som står for gjennomføringen av arrangementet) kommer i tillegg. Antallet medvirkende skal begrenses til hva som er nødvendig for å gjennomføre arrangementet.
* Kor og musikere kan regnes som medvirkende så lenge de ikke blandes med/sitter sammen med øvrige deltakere. Disse skal holde minst to meters avstand til andre deltakere.

## Begrens bevegelse, mingling og trengsel

* Begrens kødannelse så langt som mulig, avstandsreglene skal følges.
* Vurder flere registreringsstasjoner for å unngå trengsel ved inngang.
* De som er nærmest utgang bør gå ut først for å redusere trengsel.
* Nattverd frarådes for å redusere trengsel. Lystenning kan skje, fortrinnsvis ved at deltakerne kan ta hvert sitt lys uten å berøre felles flater. Ofring bør skje med vipps e.l. Dette må likevel vurderes lokalt og ut i fra den lokale smittesituasjonen.
* Mingling og hilsing bør så langt som mulig unngås.
* Ved en-til-en-samtaler med kirkelige ansatte skal [Smittevernveilederen for Den norske kirke](https://kirken.no/nb-NO/infotilmedarbeidere/smittevernveileder%20for%20den%20norske%20kirke/) punkt 2.2 følges.
* Kirkekaffe, gløggutdeling og lignende aktiviteter kan gjennomføres utendørs forutsatt at serveringen skjer på en smittevernforsvarlig måte [i tråd med råd fra Mattilsynet](https://www.mattilsynet.no/Utbrudd_av_koronavirus/Mat_og_drikkevann/hvordan_kan_jeg_servere_mat_ved_tilstelninger_idrettsarrangement_eller_annet_kortvarig_salg_av_mat_paa_en_trygg_maate.39420).
* Medvirkende bør så langt som mulig ikke blandes med deltakere.

## Rengjøring og hygiene

* Håndvask/håndsprit er bare nødvendig dersom flere tar på samme ting. Vær oppmerksom på brannfare.
* Hvis flere skal bruke samme utstyr (som mikrofoner, instrumenter e.l.) må berørte områder rengjøres etter bruk.
* Sikre gode rutiner for rengjøring av berøringsflater, i tråd med [Smittevernveilederen for Den norske kirke punkt 1.2 c).](https://kirken.no/nb-NO/infotilmedarbeidere/smittevernveileder%20for%20den%20norske%20kirke/)

## Registrering av deltakere/påmelding

* Ansvarlig arrangør skal ha oversikt over deltakerne som var til stede, og sørge for at ikke flere enn 200 deltakere er tilstede. Dette kan sikres på flere måter, for eksempel:
  + Registrering ved ankomst, enten ved at ansatt/frivillig skriver opp fremmøtte, eller at de fremmøtte skriver seg selv opp på listen.
  + Forhåndspåmelding på en måte som gjør at arrangør har oversikt over hvem som er påmeldt og deres kontaktinformasjon. [Les mer om påmeldingssystem her.](https://kirken.no/nb-NO/infotilmedarbeidere/advent-%20og%20juleid%C3%A9bank/p%C3%A5meldingssystem%20til%20gudstjenester/)
  + Deltakerne skriver navn og kontaktinformasjon på lapp som leveres ved utgang.
* Oversikten skal oppbevares sikkert, og slettes etter 14 dager.

# Endringslogg

* 02. desember 2020 kl. 13.00 – Versjon 1.0 publisert
* 17. desember 2020 kl. 17.00 – Versjon 1.1 publisert med følgende endringer:
  + Punktene 3a, 4a og 6a: De særskilt nevnte avstandsreglene for kor- og musikere (2 meter foran og bak, 1,5 meter til siden) er tatt ut. Det vises i stedet til Norsk musikkråds veileder. Denne er oppdatert med nye avstandsregler.